OzLabs/hebrew-wiki-articles huggingface dataset:
בני אבני

בני אבני (נולד ב-26 בספטמבר 1970) הוא שחקן ישראלי וטייס באל על וביחידת הכיבוי האווירי.

==ביוגרפיה==
אבני גדל בכפר בלום. הוא בן לאב צייר ולאמא מורה למוזיקה קלאסית. בצבא הגנה לישראל שירת כלוחם וקצין בחיל השריון. לקראת תום שירותו הצבאי התקבל לקורס טיס, ושירת כטייס בחיל האוויר הישראלי.

בשנת 2000, לאחר שחרורו מצה"ל, למד בבית הספר הגבוה לאמנויות הבמה בית צבי.

== משחק ==

=== קולנוע ===
{| class="wikitable"
|+
!שנה
!פרוייקט
!תפקיד
!הערות
|-
|2002
|חוכמת הבייגלה
|בצל
|
|-
|2003
|תיאום כוונות
|
|הסרט מבוסס על ספר בשם זהה
|-
|2005
|ברונו מאוהב
|דרור
|סרט בבימויו של אילן הייטנר
|-
|2006
|שלוש אמהות
|יוני
|
|-
|2007
|נימפות בערפל
|יהודה
|
|-
|2016
|להציל את נטע
|נטע הר טוב
|על תפקיד זה היה מועמד לפרס אופיר בקטגוריית "השחקן הראשי הטוב ביותר"
|}

=== טלוויזיה ===
{| class="wikitable"
|+
!שנה
!פרוייקט
!תפקיד
!הערות
|-
|2005
|המכשפה מרחוב מלצ'ט
|
|סרט טלוויזיה, מבוסס על ספרו של גדי טאוב "המכשפה מרחוב מלצ'ט 3"
|-
|2006-2017
|החברים של נאור
|דניאל וייסמן
|שודר בערוץ 10
|-
|2007
|מרחק נגיעה
|מתווך
|סדרת דרמה, שודרה בערוץ 2
|-
|2010-2014
|פלפלים צהובים
|ד"ר עודד דניאל
|שודרה בערוץ 2
|-
|2015
|השוטר הטוב
|מירון קונפינו
|עונות 1-2, קומדיית מצבים מבית yes
|-
|2019
|נעלמים
|שלמה "ביאליק" כץ
|תפקיד ראשי, עונה 3
|-
|2021
|השוטרים
|
|הסדרה שודרה בקשת 12
|-
|2024
|האמת
|רובי (ראובן) דלויה
|הסדרה משודרת בכאן 11 ונמכרה לשידור ברחבי העולם. 
|}

=== מחזות זמר ===
בשנת 2003 שיחק במחזמר תום סוייר והאקלברי פין. 

בשנת 2004 שיחק במחזמר "אלאדין".

שיחק גם במחזמר "בילבי" ובמחזה "רחל - התשמע קולי", המבוסס על חייה של המשוררת רחל. 

==קישורים חיצוניים==

* 

==הערות שוליים==

קטגוריה:כפר בלום: אישים
קטגוריה:בוגרי תיכון כצנלסון
קטגוריה:בוגרי בית צבי
קטגוריה:ערוץ עשר: שדרנים, שחקנים ומנחים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:טייסי חיל האוויר הישראלי
קטגוריה:ישראלים שנולדו ב-1970
ישכר בער לייפר (נדבורנה)

הרב ישכר בער לייפר (ה'תק"נ – ג' באלול ה'תר"ח, 1789-1848) היה האדמו"ר הראשון בשושלת נדבורנה.

==ביוגרפיה==
נולד לרב יצחק מקאליש ואשתו, וסבו מצד אביו, אצלו גדל, היה הרב ארון לייב מפרמישלאן.

נשא פעמיים - בראשונה לביתו של הרב אהרן מברוצ'וב, ובנישואים שניים נישא לרחל, שהייתה בעצמה בתו של הרב אברהם לייב בלוך מנדבורנה.

הוא הראשון במשפחת אדמו"רי פרמישלאן ששם משפחתו היה "לייפר", וממנו ואילך נקראו כך כל צאצאיו, למעט צאצאי הרב מאיר מקרעטשניף. על פי המסורת החסידית הוא כונה לייפר על שם שנהג לרוץ ולמהר לעבודת ה' (משמעות המילה "לייפר" ביידיש - "רץ").

==רבותיו==
את רוב חכמתו בתורה ובתורת הנסתר למד מרבי יצחק מראדוויל. כמו כן נסע לרבי אורי מסטרליסק.

עם זאת ברח מן השררה, והיה עוזר למלמד דרדקי, עד שהכריחו דודו רבי מאיר מפרמישלאן, להתחיל בהנהגה, ורבים נהרו לחצרו.

תפילתו הייתה מלווה בשאגות אדירות, ובקולות עזים שנשמעו למרחוק, עד מחוץ לעיר, כדרכו של רבו מסטרליסק. מדי יום ביומו, כשהיה מגיע לקריאת שמע היה נופל ומתעלף מרוב דבקות, וכך שוכב היה על הארץ אין-אונים זמן רב, ומששבה אליו רוחו שב היה וממשיך.

==פטירתו==
בשנת תר"ח (1848) פרצה בסביבות נדבורנה מגפת חולירה, והוא נדבק במחלה ונפטר. על פי המסורת בחסידות, במותו כיפר על בני העיר והמגפה נעצרה.

בספר "מאמר מרדכי" של בנו רבי מרדכי, מודפסים דברי תורתו של רבי ישכר בער בחלק בשם "סתרי תורה".

==צאצאיו==
* ישראל, נפטר בצעירותו.
* רבי אהרן אריה לייב כיהן במקומו בנדבורנה.
* רבי מרדכי, כיהן בהתחלה בנדבורנה ובהמשך בקיווישאד, חוסט ובושטינה.
* רבי יוסף מבורשה, סירב לכהן כאדמו"ר, ומצאצאיו יצאה שושלת טמשוואר-אראד.

==הערות שוליים==

קטגוריה:רבנים גליציאנים
ישכר
ישכר
מוזיאון יהודים בלטביה

תצוגה במוזיאון, 2014
מוזיאון יהודים בלטביה (בלטבית: "Muzejs "Ebreji Latvijā) הוא מוזיאון בריגה, בירת לטביה העוסק בחקר ושימור של כל העדויות אשר מספרות על קהילת יהודי לטביה מתחילת קיומה ועד ימינו. המוזיאון נמצא בבניין ההיסטורי של הקהילה היהודית של ריגה, שבעבר שכנו בו התיאטרון והמועדון היהודי.

==היסטוריה==
המוזיאון נוסד בשנת 1989 על ידי קבוצת יהודי לטביה ניצולי השואה, שבראשה עמד ההיסטוריון מָרְגֶר וסטרמן . תחילה המוזיאון פעל כמרכז התיעוד; התצוגה הראשונה הקטנה הקבועה, שגרמה לעניין הגדול של הציבור, הוצגה בשנת 1996. כעת המוזיאון ממוקם בשלושה אולמות ומציג את תולדות יהדות לטביה מהמאה ה-16 ועד ימינו. במוזיאון מתקיימים קונצרטים, הרצאות, תוכניות הלימוד וכו'.

==הבניין==
בניין הקהילה היהודית, שבו ממוקם המוזיאון, נמצא ברחוב סְקוֹלָס 6. הבניין הוקם בשנים 1913–1914 לפי תוכנית של האדריכלים אדמונד טרוֹמפּוֹבסקי ופּאול מנדלשטם. בשנת 1926 החל את פעילותו התיאטרון היהודי בבניין, לפי צרכיו הבניין נבנה מחדש. בבניין נמצאו גם ארגוני הציבור היהודים השונים והספרייה, התקיימו חתונות, הרצאות, קונצרטים וטקסים. בזמן הכיבוש הגרמני היה בבניין מועדון קציני ורמכט. בתקופת השלטון הסובייטי היה בו בית ההשכלה הפוליטית, שבו התקיימו אירועים אידאולוגיים, כולל כנסי המפלגה הקומוניסטית של לטביה, שהייתה חלק מהמפלגה הקומוניסטית של ברית המועצות.
אחרי נפילת ברית המועצות והקמת הרפובליקה הלטבית הוחזר הבניין לקהילה היהודית. הוא קיבל מעמד אתר היסטורי.

==אוסף המוזיאון==
אוסף המוזיאון הוא הבסיס לארגון התצוגות ועבודת מחקר ופיתוח. אוצר המוזיאון כולל כ-14,000 יחידות, יותר מ-5,000 מהן מהוות את האוצר היסודי, אשר נכלל באוצר המוזיאונים הלאומי הלטבי. באוצר נמצאים מסמכים, צילומים, ספרים וחפצים. במיוחד כדאי לשים לב לאוסף הזכרונות מהמאות ה-19 וה-20, האוסף הגדול של התמונות המשפחתיות וחומרי הארגונים היהודים השונים.

==ראו גם==
* יהדות לטביה

==קישורים חיצוניים==

* 
* [http://www.jews.lv/еврейские-музеи-в-латвии/музей-евреи-в-латвии/ המוזיאון] באתר הקהילה היהודית בלטביה 

יהודים
קטגוריה:יהדות ריגה
קטגוריה:יהדות לטביה
לטביה
לטביה
יהודים
רחב-מקור ירוק

רחב-מקור ירוק (שם מדעי: Calyptomena viridis) הוא מין של רחב מקור מהסוג Calyptomena.
== מאפיינים ==
אורכו כ-17 ס"מ, ורוב גופו ירוק בוהק. לזכר יש שלושה פסים שחורים על כל כנף וכתם שחור קטן ליד האוזן. הנקבה ירוקה לגמרי אך דהויה יותר וחסרה את הסימנים השחורים בכנפיים וליד האוזניים. 
מקורם של שני המינים כמעט ואינו נראה, בגלל ציצה ירוקה המכסה אותם.

בית הגידול המועדף על רחב-המקור הוא יער גשם ובו עצים עם עלים רחבים. הוא מצוי בבורנאו, סומטרה וחצי האי המלאי.

התנהגות אופיינית לרחב-המקור היא תצפית, במהלכה רחב-המקור יושב, ללא תנועה, בחופת היער, ומעוף מהיר אם יש הפרעה. נוצותיו הירוקות מספקות לו הסוואה מעולה.

רחב-המקור ניזון בעיקר מפיקוסים רכים, והרגלי האכילה שלו מסייעים בהפצת זרעים.

הנקבה מטילה 2-3 ביצים לבנות. הבקיעה מתרחשת לאחר כ-22 עד 23 ימים.

בגלל כריתת יערות באזור התפוצה שלו מצב השימור של רחב-מקור ירוק מוגדר קרוב לסיכון ברשימה האדומה של IUCN.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי סטמפורד ראפלס
קטגוריה:רחבי-מקור
קטגוריה:ברוניי: עופות
קטגוריה:סומטרה: עופות
קטגוריה:בעלי חיים שתוארו ב-1822
קטגוריה:עופות יערות הגשם של דרום-מזרח אסיה
גרגורי לרין

גרגורי לרין (נולד ב-1978) הוא תכשיטן ישראלי, מרצה במחלקה לצורפות במכללה האקדמית תל-חי.

== ביוגרפיה ==
נולד בטולה שברוסיה. בשנת 1997 בגיל 19 עלה לישראל ללא משפחתו ושירת שנתיים וחצי שנים בצה"ל. לאחר שחרורו, במהלך קורס מתכת ממשרד העבודה, הוא החליט להמשיך בתחום זה באקדמיה. הוא בוגר מכללת שנקר במחלקה לעיצוב תכשיטים (2007). 

עבודותיו של לרין מתמודדות עם נושאים פיזיים ומטאפוריים כגון: אנטומיה, פטיש, גרפיטי, כירורגיה, החומרים שמרכיבים את גוף האדם, ותחומים נוספים הנחשבים טאבו. מקורות השראתו מתחומים כגון מחקר אנטומי, כלי רפואה, העימות הפוליטי, תרבות רחוב ופולחן. עוסק במגוון רחב של עבודות – תכשיטים, שרשראות, טבעות ואובייקטים פיסוליים – שבהן צורף חומרים מסורתיים עם חומרים חדשניים, כמו נייר, עורות, שיער, פולימרים ועוד. בעבודותיו שילובים מורכבים בין האורגני והסינתטי, המשמשים ליצירת חומרי הגלם להצגת נושאים בעלי חותם אישי.

== תערוכות ==
* 2012- הקבוצה "עניינים" מציגה "מה במסגרת?" ב-3 תחנות, מינכן, גרמניה. 
* 2012- "טרנזיט" - תכשיטים עכשוויים מישראל בSchmuckmuseum, Pforzheim, גרמניה.
* 2011- "Line-up B-side festival", אמסטרדם. 
* 2011- תערוכת ניאו Gemo, מוזיאון הגמולוגית, רמת השרון. 
* 2011- גלריית הופ התערוכה קבוצתית "עניינים", טאלין, אסטוניה. 
* 2011- "נקודת מגע", מוזיאון ישראל, ירושלים, ישראל. 
* 2011- "Periscoptiva" מחווה ל "פריסקופ" גלריה - 15 שנים, בית אמנים ע"ש זריצקי, תל אביב, ישראל. 
* 2011- משם לכאן, גלריה שלמה, תל אביב. 
* 2011- "Necroscopia", תערוכת יחיד, "פריסקופ", תל אביב.
* 2011- "Bijoux dIsrael" תכשיטים עכשוויים, גלריית הרברט, פריז, צרפת. 
* 2010- אמנות סודית, אמנות עכשווית, בנק לאומי, תל אביב, ישראל.
* 2010- Bijoux dIsrael, תכשיטים עכשוויים, צרפת. 
* 2010- "מגואל בדם סיפור" תערוכת יחיד, יפו עתיקות, תל אביב. 
* 2010- "Le Rouge" תכשיטים עכשוויים, Bonaguil. 
* 2010- "אין בעיה?" תכשיטים עכשוויים, גלריית זכוכית מגדלת, ניו ג'רזי. 
* 2009- תערוכת שנקר, "פריסקופ", תל אביב. 
* 2008- ראווה ברונזה פיסול, Tallinns גלריה, תל אביב. 
* 2008- תערוכת פיסול, Sketch-Book, תל אביב. 
* 2008- "עברית עבודה - עבודה ערבית", בית אמנים, תל אביב. 
* 2007- ביצועים בפצ'ה קוצ'ה, תל אביב.

== קישורים חיצוניים ==
* 
* [http://byfar.co.il/archives/68139 גרגורי לרין: NECROSCOPIA], פורטפוליו
* [https://web.archive.org/web/20140718101919/http://cafe-gibraltar.com/2014/01/larin/ ארץ-עיר: גרגורי לרין], באתר קפה גיברלטר
* 
* יובל סער, [http://byfar.co.il/archives/74562 פרס העיצוב של משרד התרבות והספורט 2013: גרגורי לרין], באתר פורטפוליו, 24 בנובמבר 2013
* 
* 

קטגוריה:צורפים ישראלים
Here, There and Everywhere

"Here, There and Everywhere" הוא שיר שנכתב על ידי פול מקרטני (הקרדיט ניתן גם לג'ון לנון), ובוצע והוקלט על ידי הביטלס באלבום Revolver משנת 1966. בביוגרפיה של מקרטני Many Years From Now, מקרטני טען שזהו אחד מהשירים האהובים עליו. מפיק הלהקה ג'ורג' מרטין גם אמר כי שיר זה הוא אחד מהיצירות האהובות עליו של מקרטני. לנון גם אמר שזהו "הלחן הטוב ביותר באלבום" ואמר במגזין פלייבוי ב-1980, שזהו אחד מהשירים האהובים עליו של הביטלס. בשנת 2000, השיר דורג במקום הרביעי ברשימת השירים הגדולים בכל הזמנים במגזין Mojo.

בהשפעת אלבומם של הביץ' בויז Pet Sounds, מקרטני כתב את השיר בביתו של לנון בזמן שחיכה שהאחרון יתעורר. בראיון אמר מקרטני, "אני ישבתי מול הבריכה עם הגיטרה שלי והתחלתי לפרוט ב-E". לאחר מכן אמר: "ואחר כך היו לי כמה אקורדים, ואני חושב שבזמן שהוא התעורר, היה לי שיר, אני כתבתי את רוב השיר אז לקחנו אותו וסיימנו".

השיר יחסית לשירים האחרים באלבום, הוא יותר שקט ורגוע בלחנו.

השיר נכתב לחברתו של מקרטני דאז, השחקנית ג'יין אשר.

לשיר נעשו גרסאות רבות של אמנים רבים כמו סלין דיון, ג'ון דנוור, פטולה קלארק, פרי קומו, סטפן גרפלי, אריק איינשטיין (באלבומו "יסמין") ורבים אחרים.

ב-1972 הפיק צוות הווי פיקוד מרכז את התוכנית "פרצופים צוחקים". אחד משירי התוכנית הבולטים היה "אין בגני שקדיה", על פי הלחן של הביטלס, בשיר Here, There and Everywhere ולמילים מקוריות של נעמי שמר העוסקות בגעגועים לנוף ילדותה.

בסדרת הטלוויזיה חברים, מתנגן השיר כשפיבי בופה הולכת בחתונתה. זהו השיר השני של מקרטני בו השתמשו לסצנת חתונה. השיר הראשון הוא בחתונתם של צ'נדלר ומוניקה.

==ביצוע==
*פול מקרטני - זמר (הרמוניה דו קולית), גיטרה אקוסטית, גיטרת בס, הכאה באצבע צרדה
*ג'ון לנון - קול מלווה, הכאה באצבע צרדה
*ג'ורג' האריסון - קול מלווה, גיטרה חשמלית, הכאה באצבע צרדה
*רינגו סטאר - תופים, הכאה באצבע צרדה
*ג'ורג' מרטין - מפיק
*ג'ף אמריק - טכנאי קול

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|18
|}

== קישורים חיצוניים ==

==הערות שוליים==

קטגוריה:שירי 1966
קטגוריה:שירי הביטלס
קטגוריה:שירים באנגלית
קטגוריה:בלדות משנות ה-1960
קטגוריה:בלדות רוק
קטגוריה:שירי רוק קל
ליברל (מגזין)

ליברל הוא רבעון ישראלי מודפס, המתמקד בפוליטיקה, תקשורת ותרבות.

==היסטוריה==
ליברל נוסד בפברואר 2014 על ידי לאוניד נבזלין ורותם דנון, בהשראת מגזינים פוליטיים מובילים כגון "אטלנטיק", "הניו יורקר" ו"אקונומיסט". חזון המגזין כפי שהוצג עם הקמתו, הוא לתת במה לסיקור עומק של הפוליטיקה והתקשורת בישראל. המגזין מציג מבט על-זמני, מנותק מהכרוניקה העיתונאית, על סיפורים, תופעות ואישים בתחומים האלה. כך למשל, הוא החזיר את ז'אנר "הפרופיל הפוליטי", כפי שהיה קיים בעבר הרחוק במגזינים כמו "העולם הזה". בין השאר פורסמו בו פרופילים של אביגדור ליברמן, יצחק הרצוג ונפתלי בנט.

הגיליון הראשון של העיתון יצא במאי 2014. החל מאוקטובר 2021 הפך העיתון מירחון לרבעון, והוא החל להיות מופץ לקוראי עיתון הארץ.

הגיליון האחרון של העיתון בפורמט מודפס יצא ביולי 2024.<ref></ref>

==צוות הירחון==
מו"ל המגזין הוא לאוניד נבזלין, שמחזיק גם ב-20% ממניות עיתון "הארץ".

מנכ"לית הירחון היא מירב אתרוג-בר; רותם דנון שימש כעורך עד ליוני 2021; במקומו מונה לעורך רני רביב, לשעבר מפקד עיתון "במחנה" וכותב נאומים בכיר; במקומו מונה לעורך באוקטובר 2021 יהודה שוחט.

שער המגזין מאויר על ידי דניאל גולדפרב (עד נובמבר 2016 אויר על ידי אלון ברייאר). האיורים שולטים גם בפנים המגזין. בין המאיירים במגזין: דניאל גולדפרב, עדי אלקין, יונתן פופר, זוהר וינר, רונלי פאר, תום אנגלר, יותם כהן, יניב טורם, רועי הרמלין, עובדיה בנישו, עמרי כהן, וליה רוזנצוויג, אסיה איזנשטיין, שירי אלגור ונוספים.

בין הכותבים במגזין בעבר ובהווה: ירון דקל, נחמה דואק, יונתן שם-אור, שרון כידון, דוב גרינבוים, גרשון הכהן, עמית תומר, גדי להב, פיני אסקל, רותה קופפר, לילך וולך, שי גולדן, בעז גאון, אודי סגל, נינו אבסדזה, רונית ורדי, מנחם גשייד, ירון טן-ברינק, שרה ליבוביץ'-דר, שלום ירושלמי, נדב איל, נדב פרי, דנה ויס, גבי גולדמן, רן אדליסט, דני קושמרו, אבי בניהו, עמנואל רוזן (צירופו הוביל לפרישתם של טל שניידר ואבנר הופשטיין מהמגזין), אסי שריב, אמנון לוי, אביעד קיסוס, צבי האוזר, ראודור בנזימן, יובל נתן, יאיר רוה, רוגל אלפר, יעל פז מלמד, אלדד יניב, שלמה נקדימון, רפי מן, רוביק רוזנטל, ענת קם ואחרים.

== קישורים חיצוניים ==
* 
* 
* 
* 
* 

==הערות שוליים==

קטגוריה:עיתונות בעברית
צ'י דונג-וון

צ'י דונג-וון (בהנגול: 지동원; ) הוא כדורגלן דרום קוריאני המשחק בעמדת החלוץ בפ.צ. סיאול ובנבחרת קוריאה הדרומית.

== קריירה==
צ'י דונג-וון נולד באי צ'ג'ו אשר בקוריאה הדרומית. הוא החל את הקריירה שלו כספורטאי בריצה למרחקים ארוכים בבית הספר, ובשלב מאוחר יותר הצטרף לקבוצת הכדורגל של בית הספר.
סקאוטים של שונאם דראגונס ראו אותו משחק בבית הספר וצירפו אותו לקבוצת הנוער של המועדון. הוא נשלח לרדינג לתוכנית של ההתאחדות הקוריאנית והרשים שם. לאחר מכן, שיחק בקבוצת הנוער של שונאם בליגת הנוער, ומשם קודם לקבוצה הבוגרת של המועדון.

צ'י דונג-וון חתם בסנדרלנד לאחר שהרשים סקאוטים שצפו בו כובש ארבעה שערים בגביע אסיה ב-2011. צ'י שיחק בסנדרלנד 24 משחקים וכבש 2 שערים, ולאחר מכן נשלח לקבוצת המילואים ולהשאלה באאוגסבורג. צ'י כבש 6 שערים ב-29 משחקי ליגה במדי הקבוצה.

בינואר 2014 חתם על חוזה ל-4 שנים בבורוסיה דורטמונד. החוזה כלל חצי שנת השאלה באאוגסבורג ומאוחר יותר מעבר לדורטמונד ב-1 ביולי 2014.

ב-22 בדצמבר 2014 שוחרר צ'י דונג-וון מבורוסיה דורטמונד ועבר תמורת 2 מיליון יורו חזרה לאאוגסבורג.

בקיץ 2019 חתם צ'י במיינץ 05.

== נבחרת קוריאה הדרומית ==
צ'י נמנה עם סגל נבחרתו למשחקים האולימפיים בכדורגל וברבע הגמר כבש שער מול נבחרת בריטניה.

צ'י נמנה עם סגל נבחרתו למונדיאל 2014 אך מיעט לקבל דקות משחק.

==קישורים חיצוניים==

קטגוריה:כדורגלנים דרום קוריאנים
קטגוריה:חלוצי כדורגל דרום קוריאנים
קטגוריה:כדורגלני סנדרלנד
קטגוריה:כדורגלני אאוגסבורג
קטגוריה:כדורגלני בורוסיה דורטמונד
קטגוריה:כדורגלני דרמשטאדט 98
קטגוריה:כדורגלני מיינץ 05
קטגוריה:כדורגלני נבחרת קוריאה הדרומית
קטגוריה:כדורגלני גביע אסיה 2011
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני גביע אסיה 2019
קטגוריה:כדורגלני איינטרכט בראונשווייג
קטגוריה:דרום קוריאנים שנולדו ב-1991
פונקציה חשיבה

בתורת הסיבוכיות, שהיא ענף של מדעי המחשב, פונקציה חשיבה היא פונקציה מהמספרים הטבעיים לעצמם, שניתנת לחישוב במגבלות זמן או מקום אסימפטוטיות לערכי הפונקציה עצמה. פונקציות אלו חשובות להוכחת משפטי ההירככיה בזמן ובמקום, ומהוות אבני בניין אסימפטויות להיררכיות בין מחלקות סיבוכיות שונות.

==פונקציה חשיבה בזמן==
ישנן שתי הגדרות שונות שקולות לפונקציה חשיבה בזמן:
* פונקציה <math>f:\mathbb{N} \to \mathbb{N}</math> תיקרא חשיבה בזמן אם קיים מספר טבעי <math>n_0</math> ומכונת טיורינג <math>M</math> כך שלכל <math>n \ge n_0</math> בהינתן הקלט <math>1^n</math> תעצור לאחר בדיוק <math>f(n)</math> צעדים.
* פונקציה <math>f:\mathbb{N} \to \mathbb{N}</math> תיקרא חשיבה בזמן אם קיימת מכונת טיורינג <math>M</math> בעלת שני סרטים, סרט קלט לקריאה בלבד וסרט עבודה, כך שבהתקבל קלט <math>1^n</math> (היצוג של <math>n</math> בבסיס אונרי) תשאיר על סרט העבודה בסוף הריצה את הייצוג של <math>f(n)</math> בבסיס בינארי, בסיבוכיות זמן של <math>O\left(f\left(n\right)\right)</math> צעדים (ניתן גם להשתמש ביצוג אונרי במקום זאת, היות שניתן לעבור בין השניים בזמן <math>O\left(f\left(n\right)\right)</math>).

==פונקציה חשיבה במקום==
באופן זהה, פונקציה <math>f:\mathbb{N} \to \mathbb{N}</math> תיקרא חשיבה במקום אם קיימת מכונת טיורינג <math>M</math> כך שבהינתן המחרוזת <math>1^n</math> תדפיס את היצוג הבינארי של <math>f(n)</math> בסיבוכיות מקום של <math>O\left(f\left(n\right)\right)</math> תאי סרט.

==דוגמאות==
רוב הפונקציות השימושיות (כמו הפונקציות הליניאריות והפונקציות המעריכיות) הן חשיבות בזמן ובמקום. לא קיימת פונקציה שהיא <math>o(n)</math> (תת ליניארית) וחשיבה בזמן, אלא אם כן היא קבועה החל ממקום מסוים, היות שאין מספיק זמן לקרוא את כל הקלט. לעומת זאת, קיימות מספר רב של פונקציות תת-ליניאריות חשיבות במקום.

דוגמאות לפונקציות חשיבות בזמן ובמקום (כאשר <math> a,b\in \mathbb{N}</math>):
* הפונקציות הליניאריות, <math> an+b</math>
* הפולינומים, למשל <math> x^2+6x+8</math>
* הפונקציות המעריכיות, <math> a^n </math>
* פונקציית העצרת, <math> n!</math>
* <math>n^n</math>

דוגמאות לפונקציות חשיבות במקום:
* שורש ריבועי - <math> \lfloor \sqrt{n} \rfloor </math>
* שורש כללי - <math> \lfloor \sqrt[a]{n} \rfloor </math>
* לוגריתם - <math> \lfloor \log{n} \rfloor </math>

==שימושים==
נעשה שימוש רב בפונקציות חשיבות בזמן כנגזרת של משפטי ההירככיה. הן חשובות היות שהוכחת הההיררכיה מסתמכת על יצירת מכונת טיורינג שמכריעה האם מכונת טיורינג אחרת משתמשת ביותר מ<math>O\left(f\left(n\right)\right)</math> מקום או זמן. זה כמובן לא אפשרי בלי היכולת לחשב את <math>f(n)</math> בזמן או במקום זה. כך למשל נקבל ש-<math>\mbox{DTIME}\left(n^2\right) \subsetneq \mbox{DTIME}(n^3)</math> או <math>\mbox{NSPACE}\left(\log^2{n}\right) \subsetneq \mbox{NSPACE}(\sqrt{n})</math>.

==קישורים חיצוניים==
* 

קטגוריה:סיבוכיות חישובית
Baby I

Baby I (בעברית: מותק, אני) הוא הסינגל השני של הזמרת האמריקאית אריאנה גרנדה מתוך אלבום הבכורה שלה, Yours Truly.

== רקע ויציאה ==
גרנדה הוציאה את השיר כסינגל השני מאלבום הבכורה שלה לאחר הצלחת הסינגל הראשון מהאלבום; The Way, לדבריה, הוא יותר קליט ומתוחכם מהסינגל הקודם.

השיר יצא ב-22 ביולי 2013 והביקורות היו חיוביות, אך למרות הביקורות הטובות הסינגל לא זכה להצלחה במצעדי הפזמונים והגיע למקום ה-21 במצעד הבילבורד הוט 100 ולא הצליח להיכנס למצעדים המובילים בעולם (אך הגיע למקום השישי במצעד היפני).

הקליפ לשיר יצא ב-6 בספטמבר 2013 וצבר למעלה מ-100 מיליון צפיות ב-YouTube.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב 
| 35,000
|-
! יפן (RIAJ) 
| זהב 
| 100,000
|-
! ארצות הברית (RIAA)
| פלטינה 
| 1,000,000
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:שירים שהופקו על ידי בייביפייס
קטגוריה:שירי R&B עכשוויים אמריקאיים
קטגוריה:שירי זהב באוסטרליה
קטגוריה:סינגלים בהוצאת ריפבליק רקורדס
אנדרטת אגד ארטילרי 212

האנדרטה לחללי אגד ארטילרי 212 שוכנת לצד כביש 91 וצומת בית המכס שברמת הגולן. היא הוקמה לזכר חללי אגד ארטילרי 212, שנהרגו בקרבות חזית הצפון במלחמת יום הכיפורים.

==האנדרטה==
במהלך המלחמה השתייך אגד 212 לעוצבת געש בפיקודו של רפאל איתן ועמד בקרבות מיומם הראשון.

האנדרטה הוקמה בשנת 1976 לצד כביש 91 בדרך העולה מנהר הירדן ההררי אל רמת הגולן, באזור בו פרס האגד לראשונה במהלך המלחמה.

האנדרטה מורכבת מבסיס בטון עליו נשענות תיבות מתכת ריקות המונחות זו על גב זו באופן מדורג היוצר ספירלה. במרכז האנדרטה מספר מוטות אלומיניום המתנשאים לגובה שישה מטרים.

האנדרטה עוצבה על ידי הצייר הילל פסח, אשר פיקד במהלך המלחמה על אחד מגדודי האגד.

==גלריית תמונות==
{| align=center
|<gallery widths="200" heights="170" perrow="4">
קובץ:212th Artillery corps memorial 1.jpg|
קובץ:212th Artillery corps memorial 2.jpg|
קובץ:212th Artillery corps memorial 3.jpg|
קובץ:212th Artillery corps memorial (1).JPG|
</gallery>
|}

==ראו גם==
*אנדרטת גדוד 405

==קישורים חיצוניים==

* [http://www.izkor.gov.il/en_e7b8906c44abae04b43d52abe2b423e4 אנדרטה לחללי אגד ארטילרי 212] באתר יזכור
* מיכאל יעקובסון: [http://michaelarch.wordpress.com/2014/07/20/%D7%A1%D7%99%D7%91%D7%95%D7%91-%D7%91%D7%90%D7%A0%D7%93%D7%A8%D7%98%D7%94-%D7%9C%D7%97%D7%9C%D7%9C%D7%99-%D7%90%D7%92%D7%93-%D7%90%D7%A8%D7%98%D7%99%D7%9C%D7%A8%D7%99-212-%D7%91%D7%A8%D7%9E%D7%AA/ סקירה על עיצוב והקמת האנדרטה] באתר 'חלון אחורי', 20.7.14

אגד ארטילרי 212
קטגוריה:אנדרטאות חטיבתיות בישראל
קטגוריה:חיל התותחנים הישראלי: אנדרטאות
קטגוריה:מלחמת יום הכיפורים: אנדרטאות
יהודה בדיחי

יהודה בדיחי (1941 – 16 באוקטובר 2023) היה מלחין וזמר ישראלי שהתפרסם בעיקר בזכות שירים שהלחין לפסטיבל הזמר המזרחי במהלך שנות ה-70 של המאה ה-20.

==ביוגרפיה==
בדיחי נולד וגדל בתל אביב למשפחה ממוצא תימני. בגיל 16 החל לנגן בגיטרה, ובהמשך למד לנגן אצל יוסי פלטה.לדבריו הוא הושפע מהמוזיקה ששמע ברדיו – כולל מוזיקה קלאסית, המוזיקה המסורתית שהכיר בבית ובשכונה, ולהיטי התקופה שנוגנו על פטיפון.

באמצע שנות ה-60 הוא היה חבר בשתי שלישיות – "פעמוני השחר" (יחד עם שחר אהרון אנג'ל ואברהם סיאני) ו"אווזי הבר".
בשנת 1969 הוציא תקליטון סולו, "בקצב המזרח", עם להקת הברנשים של אלברט פיאמנטה.
הוא הלחין וכתב את המילים לחלק מהשירים, בין היתר לשיר "דניאלה", שמאוחר יותר אורי ברזילי כתב לו מילים אחרות והוא התפרסם בפי משה הלל בשם "מטדור", בעיבוד בסגנון לטיני.

אורי ברזילי היה התמלילן העיקרי שאיתו עבד בדיחי, שבהמשך דרכו התמקד בהלחנה. בעידודו של ברזילי הם כתבו מספר שירים לפסטיבל הזמר המזרחי, כשהמוכר שבהם הוא "אגדת שלום שבזי" שבוצע אז בפי שרה בדישי, וזכה בהמשך למספר ביצועים נוספים.

במסגרת ההקלטות לפסטיבלים הוא פגש את אביהו מדינה, הם נשארו בקשר, ומאוחר יותר כתבו ביחד את "כינור דוד" לשימי תבורי ואת "שיר לאחותי", שביצע מדינה עם אחותו נאוה. .

שירים מוכרים נוספים שלו מתחילת דרכו כמלחין שלא במסגרת הפסטיבלים הם "אל תסתכל ידידי בקנקן", שבוצע לראשונה על ידי דליה עמיהוד בהקלטות של קול ישראל, ובהמשך התפרסם בביצועו של טריפונס; ו"הרמטכל התימני" שהתפרסם בפי צמד העמרנים.

במהלך הקריירה עבד עם מספר זמרים, ביניהם בעז שרעבי (הללויה), אבנר גדסי ("נערה מספרד" למילים של ניסן פרידמן), איתן מסורי ("בואי כלה"), ישי לוי ("צליל ענבלים" ו"כמו נהר" - בשניהם למילים של אברהם לוי), לילית נגר, צלילי הכרם ("אהבת היחפן", בלדה לנערה שגדלה", ו"זיכרונות בכרם") ואחרים.

במקביל לעיסוק במוזיקה היה בדיחי בעליו של דוכן פלאפל ברחוב דיזנגוף בתל אביב (פעל בשנים 1955–2019).

בדיחי נפטר ב-16 באוקטובר 2023, מסיבוכים של מחלת הסוכרת, ממנה סבל.

==קישורים חיצוניים==

* [http://orrdata.com/stereo-ve-mono/6020 התקליט של "פעמוני השחר"], באתר "סטריאו ומונו"
* [http://orrdata.com/stereo-ve-mono/2266 התקליט של "אווזי הבר"], באתר "סטריאו ומונו"
* [http://orrdata.com/stereo-ve-mono/20091 התקליט "בקצב המזרח"], באתר "סטריאו ומונו"

== הערות שוליים ==

קטגוריה:מלחינים ישראלים
קטגוריה:זמרים ישראלים
קטגוריה:זמרים ישראלים ממוצא תימני
קטגוריה:ישראלים שנולדו ב-1941
קטגוריה:ישראלים שנפטרו ב-2023
שלמה כץ (צייר)

הפסל שפסל שלומה כץ ב-2012. נמצא בין הנתיבים של שדרות חשמונאים במודיעין.
שלמה כץ (נולד ב-20 ביוני 1954) הוא אמן ישראלי רב תחומי העוסק בציור, פיסול והוראה.

== ביוגרפיה ==
כץ נולד בשנת ברומניה. עלה לישראל עם הוריו בגיל עשר. ברומניה התגוררה משפחתו בעיר פלטיצ'אני (Falticeni) עיר שנוסדה על ידי יהודים במחוז סוצ'אבה שבצפון רומניה. היום שלמה מתגורר בעיר רמלה במרכז הארץ. כץ נשוי ולו שלושה ילדים.

שלמה בוגר בצלאל במגמת אמנות. הוא למד ועבד עם הצייר יצחק פוגץ' שהיה ראש המחלקה לציור בבצלאל.

שלמה הציג בתערוכות קבוצתיות רבות לציור והשתתף בסימפוזיונים לפיסול בארץ ובעולם.
כיום הוא מצייר ומפסל וגם מלמד אמנות ועיצוב (הוא שימש כראש המחלקה לעיצוב בכפר הנוער יוענה ז'בוטינסקי).
רוב עבודותיו נמצאות בתפר שבין הסגנון הריאליסטי למופשט. הוא מושפע מהאמנות האירופאית של תקופת הרנסאנס. בעיקר מהאסתטיקה של האמנים ההולנדים הגדולים של המאה ה-17 - בייחוד מרמברנדט שהוא אבי השילוב בין הריאליסטי למופשט.
שלמה כץ יצר פסלי חוצות רבים המוצבים במקומות שונים בארץ: ברמלה, במודיעין, בפתח תקווה ועוד.

==קישורים חיצוניים==

* 
* [http://www.amanim.com/ramla_musuem_exhb_shlomo_katz/ מידע על האמן]

קטגוריה:ציירים ישראלים
קטגוריה:פסלים ישראלים
קטגוריה:ישראלים ילידי רומניה
קטגוריה:עולים בשנות ה-1960
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1954
Right There

Right There (בעברית: ממש שם) הוא שיר של הזמרת האמריקאית אריאנה גרנדה, השיר הופץ כסינגל השלישי שלה מאלבום הבכורה שלה - Yours Truly, בשיר היא מארחת את הראפר ביג שון.

השיר קיבל את תואר הזהב בארצות הברית, על מכירות של למעלה מ-500,000 עותקים במדינה.<ref></ref>

== רקע והוצאה ==
לאחר ההצלחה של הרבה של The Way והפחותה של Baby I; הסינגלים שקדמו לשיר, היא הוציאה את "Right There" שזכה לביקורות חיוביות בעיקר אך לא הצליח לשחזר את הצלחתם.

גרנדה אומרת על השיר הוא כמו המשך של הסינגל הראשון בגלל המבנה הדומה של השירים ואף הוסיפה שהיא כבר תכננה זמן רב לשתף פעולה עם הראפר ביג שון, השניים שיתפו פעולה פעם נוספת באלבום השני של גרנדה.

הסינגל יצא ב-6 באוגוסט 2013 והגיע למקום ה-84 ב-מצעד הבילבורד, מקום 113 ב-מצעד הסינגלים הבריטי, מקום 51 במצעד האוסטרלי וב-1 באוגוסט 2014 הגיע הסינגל למעמד זהב בארצות הברית.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי אריאנה גרנדה
קטגוריה:שירי ביג שון
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירי זהב באוסטרליה
קטגוריה:סינגלים בהוצאת ריפבליק רקורדס
ר.ב. לייפציג

ראסן בול שפורט לייפציג (בגרמנית: RasenBallsport Leipzig), המכונה גם רד בול לייפציג, הוא מועדון כדורגל גרמני, המשחק בעיר לייפציג, סקסוניה שבגרמניה. המועדון משחק בליגת הבונדסליגה.

==היסטוריה==
המועדון הוקם במאי 2009. ראסן באל שפורט לייפציג הוא המועדון החמישי שקבוצת רד בול בחרה להשקיע בו אחרי רד בול זלצבורג מהבונדסליגה האוסטרית, ניו יורק רד בולס מה-MLS, רד בול ברזיל מליגת העל הברזילאית ורד בול גאנה מגאנה.

המועדון נתקל בשתי בעיות מול ההתאחדות הגרמנית לכדורגל. ראשית, ההתאחדות לא מאשרת ששם של ספונסר יהיה חלק משם של קבוצה. שנית, החזקת קבוצה בידי אדם אחד, או ישות אחת, אינה מותרת על ידי הליגה. במטרה להתגבר על הבעיות הללו, שינה המועדון את שמו חזרה מ"רד בול לייפציג" ל"ראסן באל שפורט", שהם ראשי התיבות של שני השמות הנכתבים בצורה זהה - RB. בנוסף, המועדון עבר לשיטה של הצבעה וחברות במועדון, כשעדיין המממנת העיקרית היא חברת רד בול האוסטרית.

המועדון הציב לעצמו מטרה להעפיל לליגה הבכירה בתוך 8 עד 10 שנים משנת הקמת הקבוצה. לאחר הקמתו קנה המועדון את קבוצת SSV מרקראנשטאט מהליגה הגרמנית החמישית, שפעלה בעיירה הסמוכה ללייפציג, ובכך למעשה קנה את מקומה בליגה, במטרה להחליפה עם קבוצתו. לאחר מכן, עברה הקבוצה לאצטדיון המרכזי בלייפציג, שנטל חלק באירוח משחקי מונדיאל 2006.

בעונת 2015/2016 העפילה הקבוצה לבונדסליגה, לראשונה בתולדותיה, לאחר שסיימה במקום השני בליגת הבונדסליגה השנייה.

בעונת 2016/17 רשמה הקבוצה הצלחה גדולה כאשר סיימה את עונת הבכורה שלה בבונדסליגה במקום השני, והבטיחה מקום בליגת האלופות. עם זאת, נגד הקבוצה קיימת ביקורת עצומה, על כך שמדובר בקבוצה השייכת לתאגיד רד בול ולא לאוהדים, ועל היעדר מסורת. כאשר הקבוצה יצאה למשחקי החוץ, התקיימו נגדה מחאות רבות כחלק מביקורת זו, ואף התארגנו מספר חרמות נגד המשחקים.

בעונת 2017/2018 הקבוצה העפילה לשלב רבע גמר הליגה האירופית, בעונת הבכורה שלה במפעל, והייתה לקבוצה הראשונה שעולה לרבע גמר אירופי בעונת הבכורה שלה במפעל מאז שעשתה זאת קבוצת קרלסרוהה בעונת 1993/1994.

בעונת 2019/2020 העפילה לייפציג לחצי גמר ליגת האלופות, לראשונה בתולדותיה, ובו הפסידה 3–0 לפריז סן-ז'רמן הצרפתית. בעונת 2020/21 סיימה במקום השני בבונדסליגה, העפילה לגמר הגביע הגרמני, אך הפסידה לבורוסיה דורטמונד 1-4 ובליגת האלופות הודחה על ידי ליברפול האנגלית.

בעונת 2021/2022 העפילה לחצי גמר הליגה האירופית, אך הפסידה לגלאזגו ריינג'רס 2-3 בסיכום שני המשחקים. בגביע הגרמני העפילה הקבוצה לגמר לאחר שגברה בשמינית הגמר את הנזה רוסטוק, ברבע הגמר גברה על הנובר 96 ובחצי הגמר גברה על אוניון ברלין. במשחק הגמר גברה בדו-קרב פנדלים על פרייבורג וזכתה בתואר בפעם הראשונה בתולדותיה. בעונה שלאחר מכן זכתה בשנית בגביע, לאחר שגברה בגמר 2-0 על איינטרכט פרנקפורט. באוגוסט 2023 זכתה הקבוצה לראשונה בתולדותיה בסופר קאפ הגרמני לאחר ניצחון 3-0 על באיירן מינכן. 

בעונת 2022/2023 סיימה הקבוצה במקום השלישי, ולפיכך העפילה לליגת האלופות שהתקיימה בעונת 2023/2024. בשלב הבתים סיימה הקבוצה במקום השני, לאחר מנצ'סטר סיטי והעפילה לשלב שמינית הגמר של המפעל. 

==סגל הקבוצה==
; נכון ל-18 באוגוסט 2024<ref></ref>

 (קפטן)

 (בהשאלה מפריז סן-ז'רמן)

 (קפטן שלישי)

 (קפטן שני)

==תארים==
;הגביע הגרמני
* זכייה (2): 2021/2022, 2022/2023

;הסופר קאפ הגרמני
* זכייה (1): 2023

;גביע סקסוניה
* זכייה (2): 2010/2011, 2012/2013

==קישורים חיצוניים==

* 

* 

== הערות שוליים ==

קטגוריה:קבוצות כדורגל גרמניות
קטגוריה:קבוצות כדורגל שהוקמו ב-2009
קטגוריה:רד בול
קטגוריה:ר.ב. לייפציג
Popular Song

Popular Song (בעברית: שיר פופולרי) הוא הסינגל החמישי והאחרון של הזמר הבריטי-לבנוני מיקה מהאלבום השלישי שלו "The Origin of Love", בשיר הוא מארח את הזמרת האמריקאית אריאנה גרנדה, והשיר אף מופיע באלבום הבכורה שלה - Yours truly.

== רקע ויציאה ==
לשיר יצאו שתי גרסאות, הגרסה המקורית נמצאת באלבום השלישי של מיקה כאשר היא יותר מחוספסת ובוגרת, כאשר מיקה שחרר את השיר כסינגל הוא רצה שהוא יהיה יותר להיטי ועשה אותו בסגנון של השיר "Grace kelly" שיצא בשנת 2008.

השיר יצא ב-29 באפריל 2013 והגיע למקום ה־87 בבילבורד האמריקאי.

לשיר גם יצא קליפ אשר מתאר ילדים לא פופולרים שעברו התעללות בידי בריונים כאשר הם מחזירים לילדים שהתעללו בהם, מיקה תיאר את הקליפ "אפל בסגנון משפחת אדמס". הקליפ של השיר צבר יותר מ-200 מיליון צפיות.

== מיקומי שיא ==

== קישורים חיצוניים ==

קטגוריה:שירי אריאנה גרנדה
קטגוריה:שירים באנגלית
מיטיולן (כדורגל)

מועדון כדורגל מיטיולן (בדנית: Football Club Midtjylland), הידוע בטעות כמיידטלנד, הוא מועדון כדורגל דני מהעיר הרנינג , אשר משחק בליגת העל הדנית.

==היסטוריה==
המועדון נוסד בשנת על ידי חובבי הכדורגל ג'וני רונה - במקצועו נגר, ובעלים של חברה לאספקת חומרי עץ, ו-סטין הסל - במקצועו סוחר מכוניות. הם רצו לאחד את איקסאט - מועדון שהוקם ב-1935 והיה לו הצלחה יחסית בשנות ה-70 וה-80 כאשר הגיע לשלושה גמרי גביע דני, אך לא הופיע מעולם בליגה הבכירה, ופרמאד הרנינג - מועדון קטן שהוקם ב-1918 - מועדונים בעל יריבות ארוכת שנים. הרעיון לאיחוד עלה עוד בשנת 1989 אך בגלל היריבות החזקה בין שני קהלי המועדונים, ואי הסכמות לגבי תנאי האיחוד המהלך יצא לפועל רק כ-10 שנים לאחר מכן, ב-6 באפריל 1999.

בעונת המועדון התחיל את דרכו בליגה השנייה בדנמרק, ובסיום העונה עלה המועדון לליגת העל הדנית מהמקום הראשון בליגת המשנה.

ליד המועדון פעולת אקדמיה שנחשבת ליוקרתית לכדרוגל לנוער, כאשר בין יוצאי אקדמיה זו ניתן למנות את יונאס לוסל וסימון קר.

ב-9 באוגוסט 2001 שיחק המועדון את משחקו הראשון במסגרת אירופית, בתיקו 1–1 נגד גלנטורן הצפון אירית.

ב-2014, מת'יו בנהאם (בעלי מועדון הכדורגל האנגלי ברנטפורד), הפך לבעל השליטה ומחזיק הרוב במניות חברת האחזקות "FCM Holding" המחזיקה במועדון מיטיולן.

בעונת 2014/2015 זכתה הקבוצה באליפות הליגה לראשונה בתולדותיה, כשעשתה זאת שוב בעונת 2017/2018. ב-2018/2019 זכתה הקבוצה בגביע הראשון. 

ב-2019/2020 זכה המועדון בפעם השלישית באליפות הליגה הדנית, ובעונת 2020/2021, העפילה לראשונה בתולדותיה לשלב הבתים של ליגת האלופות אחרי שגברה בסיבובי המוקדמות על לודוגורץ ראזגרד ויאנג בויז ברן ובשלב הפלייאוף על סלביה פראג.

== אוהדים ==
ארגון ה-"Black Wolves" הוא מועדון המעריצים הרשמי של המועדון מיטיולן (זהו גם כינוי המועדון הרשמי - "הזאבים השחורים"). הוא נוסד בתחילת אוגוסט 1999, כאשר מועדון המעריצים הרשמי של איקסאט - "Yellow Flames" שינה את שמו באספה כללית. ארגון האוהדים "Ultra Boys Midtjylland" הוא ארגון האולטראס הרשמי הראשון של מיטיולן, שהוקם בשנת 2007 ולאחר מכן שינה את שמו ל- Ultras Midtjylland. ב-2014 נוסד ארגון האולטראס השני של מיטיולן, ארגון ייעודי למחלקת הנוער בשם "Midtjylland Ungdom".

היריבה העיקרית של המועדון היא קבוצת הכדורגל ויבורג, והמשחקים ביניהם הוא הדרבי השני בחשיבותו בכדורגל הדני, והוא שני רק לדרבי של קופנהגן (היריבות בין פ.צ. קופנהגן לברונדבי).

==שחקנים בולטים==

==תארים==
;ליגת העל הדנית
*אלופה: 2014/15, 2017/18, 2019/20, 2023/24
*סגנית: 2006/07, 2007/08, 2018/19, 2020/21, 2021/22
;ליגת המשנה הדנית
*אלופה: 1999/2000
;הגביע הדני
*זכייה: 2018/19, 2021/2022
*גמר: 2002/03, 2004/05, 2009/10, 2010/11

==קישורים חיצוניים==

* 

* 

קטגוריה:קבוצות כדורגל דניות
קטגוריה:קבוצות כדורגל שהוקמו ב-1999
סימון פאולסן

סימון בוסק פאולסן (בדנית: Simon Busk Poulsen, נולד ב-7 באוקטובר 1984) הוא כדורגלן עבר דני ששיחק כמגן שמאלי.

==קריירה==
פאולסן החל את הקריירה שלו בסונדרייסק בעמדת הקיצוני שמאלי. בשנת עלה לקבוצה הבוגרת. בשנת עלה עם המועדון לליגת העל. ביוני , עבר למיטיולן. פאולסן הצליח לבסס את מקומו, אך בפברואר נפצע וחזר רק לאחר 3 חודשים. בשנת נכלל בנבחרת העונה בליגה הדנית. ב-23 בדצמבר 2007, חתם בא.ז. אלקמאר תמורת 3 מיליון אירו. באלקמאר עבר לשחק בעמדת המגן שמאלי ובעונת זכה עם המועדון באליפות. ב-25 באוגוסט 2012, פאולסן חתם בסמפדוריה לשלוש שנים. בינואר שוחרר מסמפדוריה וב-16 בינואר 2014 חזר לאלקמאר.

בצעירותו פאולסן שיחק בנבחרת הנוער ונבחרת הצעירה איתה השתתף באליפות אירופה בכדורגל עד גיל 21 - 2006. בינואר זומן לראשונה לסגל הנבחרת הבוגרת. במרץ ערך את הופעת הבכורה שלו במשחק ידידות נגד . פאולסן השתתף עם הנבחרת במונדיאל 2010.

==תארים==
סונריסקה
*הליגה השנייה בדנמרק: 

אלקמאר
*אליפות הולנד: 

;פ.ס.וו איינדהובן 
*אליפות הולנד: 
*הסופר קאפ ההולנדי: 

==קישורים חיצוניים==

קטגוריה:כדורגלנים דנים
קטגוריה:מגני כדורגל דנים
קטגוריה:כדורגלני סונדרייסק
קטגוריה:כדורגלני מיטיולן
קטגוריה:כדורגלני א.ז. אלקמאר
קטגוריה:כדורגלני סמפדוריה
קטגוריה:כדורגלני פ.ס.וו. איינדהובן
קטגוריה:כדורגלני נבחרת דנמרק
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:ספורטאים דנים באיטליה
קטגוריה:דנים שנולדו ב-1984
פנטלאון הקדוש

פנטלאון הקדוש (275–303) הוא קדוש נוצרי שבכנסייה הקתולית נמנה עם ארבעה-עשר הקדושים המסייעים ובכנסייה האורתודוקסית נמנה עם הקדושים שאינם תאבי בצע. על פי המסורת, מוצאו היה מניקומדיה שבביתיניה והוא הוצא להורג בגלל אמונתו הנוצרית במהלך רדיפת הנוצרים של דיוקלטיאנוס בשנת 303.

==תולדות חייו==
על פי המסורת הוא נולד לאב פגני עשיר, והוא התנצר בהשפעת אמו, שהייתה נוצרית. לאחר מותה התרחק מהדת, למד רפואה והיה לרופאו של הקיסר מקסימיאנוס או גלריוס. איש דת נוצרי בשם הרמולאוס התחבר אליו באותו זמן ושכנע אותו לחזור לחיק הנצרות. הוא חולל נס כאשר ריפא עיוור על ידי הזכרת שמו של ישו והמיר את דתו של אביו. לאחר מות אביו, ירש רכוש גדול, אבל שחרר את עבדיו, פיזר את ממונו לעניים ושמו יצא לתהילה ברחבי ניקומדיה. אנשים שקינאו בו הלשינו לקיסר שהוא נוצרי, לאחר שאמונה זו נאסרה ברומא. הקיסר לא אבה להורגו וביקש ממנו להכחיש את הדיבה, אך פנטלאון לא זו בלבד שהצהיר על אמונתו, ביצע נס נוסף וריפא חולה שיתוק כהוכחה לאמיתותו של ישו. הקיסר ראה בזה כישוף והורה להוציאו להורג.
על פי כתבי הגיוגרפיה מאוחרים, ניסו בתחילה להורגו בשריפה, אולם הלפידים כבו. גם כל דרך אחרת שבה ניסו להוציאו להורג נכשלה בנס עד אשר תלייניו התנצרו גם הם. לבסוף, לאחר שהסכים למותו, הוא נערף.

==הערצתו כקדוש==
כנסיית פנטלאון הקדוש בגורנו נרזי, מקדוניה

===בכנסיות המזרח===
על פי הכנסייה האורתודוקסית, שרידיו הועברו מניקומדיה לקונסטנטינופול וכנסיות ומנזרים רבים נקראים על שמו, בהם מנזר איו פנטליימונוס בהר אתוס שביוון, כנסייה מהמאה ה-18 בסנט פטרסבורג וכנסייה מהמאה ה-12 במקדוניה. על פי הכנסייה הארמנית, שרידיו נמצאים במנזר גאנדזסאר שבנגורנו קרבך.

===בכנסיות המערב===
בכנסיית ארבעה-עשר הקדושים המסייעים שבגרמניה, הוא מתואר כשידיו ממוסמרות לראשו, בהתאם לאגדה מקומית על הוצאתו להורג. בזמן מגפת המוות השחור החלה הערצתו להיות פופולרית גם במערב אירופה בזכות היותו פטרון הרופאים והמיילדות. בצרפת, בזיליקת סן-דני וכנסייה בליון מציגות שרידים שלו ושש עיירות ברחבי צרפת קרויות על שמו. כנסייה על שמו קיימת בקלן, גרמניה וכן בוונציה שבאיטליה.

==קישורים חיצוניים==

* [http://www.newadvent.org/cathen/11447a.htm פנטלאון הקדוש באנציקלופדיה הקתולית]

==הערות שוליים==

קטגוריה:ארבעה-עשר הקדושים המסייעים
קטגוריה:ילידי 275
קטגוריה:נפטרים ב-303
המשקיע הנבון

המשקיע הנבון (באנגלית: The Intelligent Investor) הוא ספר מאת בנג'מין גראהם. הספר פורסם לראשונה בשנת 1949 בהוצאת הרפר-קולינס ונחשב לספר היסוד להשקעות ערך בבורסה. מאז צאתו נמכר הספר בלמעלה ממיליון עותקים, והוא ממשיך להיות מדריך רלוונטי למשקיעים גם כיום. 
וורן באפט תיאר את הספר "המשקיע הנבון" כ"הספר הטוב ביותר על השקעות אשר נכתב אי פעם".

הספר יצא לאור בעברית בשנת 2009, והופץ בישראל בהוצאת סיאל. התרגום לעברית מבוסס על המהדורה הרביעית והמעודכנת, שפורסמה בשנת 1973, בתוספת מאמר של , (משנת 2003). 

== פרקי הספר ==
הקדמה למהדורה הרביעית מאת וורן באפט

על בנג'מין גרהם, מאת ג'ייסון צוויג

הקדמה: מה מבקש ספר זה להשיג

פרק 1 השקעה מול ספקולציה: התוצאות הצפויות למשקיע הנבון.

פרק 2 המשקיע ואינפלציה

פרק 3 מאה שנים של היסטוריה בבורסה: רמת מחירי המניות בתחילת 1972

פרק 4 מדיניות תיק השקעות בסיסית: המשקיע המגן

פרק 5 המשקיע המגן ומניות

פרק 6 מדיניות תיק ההשקעות למשקיע היוזם: גישה שלילית

פרק 7 מדיניות תיק ההשקעות למשקיע היוזם: הצד החיובי

פרק 8 המשקיע ותנודות השוק

פרק 9 השקעה בקרנות נאמנות

פרק 10 המשקיע ויועציו

פרק 11 ניתוח ניירות ערך למשקיע ההדיוט: גישה כללית

פרק 12 שיקולים שונים ברווחים למניה

פרק 13 השוואה בין ארבע חברות רשומות

פרק 14 בחירת מניות למשקיע המגן

פרק 15 בחירת מניות למשקיע היוזם

פרק 16 ניירות ערך בני המרה ואופציות

פרק 17 ארבעה מקרים מאלפים באופן קיצוני מההיסטוריות

פרק 18 השוואה בין שמונה זוגות של חברות

פרק 19 בעלי המניות וההנהלה: מדיניות הדיוידנד

פרק 20 "מרווח ביטחון" כעקרון ההשקעה המרכזי

אחרית דבר

== ראו גם ==
* המודל של בנג'מין גראהם

== קישורים חיצוניים ==
* [https://sial.co.il/books/1/ המשקיע הנבון] באתר הוצאת סיאל
* [http://shookrun.com/fa/value/farulesgraham.htm המשקיע האינטליגנטי], סקירה באתר Shookran
* 

קטגוריה:ספרי 1949
קטגוריה:ספרי עיון אמריקאיים
רוב בראון

רוב בראון (באנגלית: Rob Brown; נולד ב-11 במרץ 1984) הוא שחקן קולנוע אמריקאי. הוא ידוע בשל תפקידיו בסרטים "מוצאים את פורסטר" (2000), "המאמן קרטר" (2005), "רוקדים" (2006) ו"האקספרס" (2008), ובסדרה "Treme".

== חיים אישיים ==
בראון נולד בהארלם וגדל בברוקלין שבניו יורק, שם סיים את לימודיו בבית הספר "פולי פרפ" ב-2002. הוא גם חבר בתוכנית האקדמית "Prep for Prep" לקידום תלמידים מאוכלוסיות חלשות. ב-2006 סיים את לימודיו בקולג' "אמהרסט".

מ-2008, בראון משמש כדובר של קרן התמיכה "Light The Night Walk" של "אגודת לוקמיה ולימפומה" לחקר הסרטן, ומופיע בפרסומים של הקרן כדי לקדם את התוכנית.

== קריירה ==
בראון נודע לאחר ששיחק בסרט "מוצאים את פורסטר" לצד שון קונרי בשנת 2000, בגיל 16. הוא פנה להפקה בעקבות מודעה בלוח המודעות בבית ספרו, התקבל לתפקיד הראשי בסרט וגילם את דמותו של ג'מאל וואלאס, למרות שלא היה לו ניסיון קודם במשחק.

ב-2005 גילם את קניון סטון, שחקן כדורסל בקבוצת תיכון בסרט "המאמן קרטר", בו שיחק לצד סמואל ל. ג'קסון ואשנטי. ב-2008 גילם את ארני דייוויס בסרט "האקספרס", המבוסס על חייו של שיאן גביע הייזמן ובוגר אוניברסיטת סירקיוז לשעבר.

בספטמבר 2015 החל לשחק לצד ג'יימי אלכסנדר בסדרת הפשע "שטח מת" ברשת NBC. בספטמבר 2016 שב לשחק בעונה השנייה.

בשנת 2021 לוהק לתפקיד במיני סדרת הטלוויזיה העיר הזאת שלנו.

== פילמוגרפיה ==
* מוצאים את פורסטר (2000) - ג'מאל וואלאס 
* מלך היתומים (2005) - טאי
* המאמן קרטר (2005) - קניון סטון
* רוקדים (2006) - רוק
* סטופ-לוס (2008) - אייזיק באטלר
*האקספרס: סיפורו של ארני דייוויס (2008) - ארני דייוויס
* - דלמונד למבראוקס
* עלייתו של האביר האפל (2012) - כריספוס אלן
* דון ג'ון (2013) - בובי
* הקרימינלים (2015)

== קישורים חיצוניים ==

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:בוגרי מכללת אמהרסט
קטגוריה:אמריקאים שנולדו ב-1984
אינגריד מייקלסון

אינגריד מייקלסון (באנגלית: Ingrid Michaelson; נולדה ב-8 בדצמבר 1979) היא זמרת-יוצרת ושחקנית אמריקאית.

==ביוגרפיה==
אביה הוא מלחין ממוצא שוודי ואמה פסלת ממוצא גרמני. מגיל צעיר למדה לנגן על פסנתר. למדה תואר בתיאטרון באוניברסיטת בינגהמטון ולאחר מכן עבדה בתיאטרון מוזיקלי והייתה לבמאית התיאטרון. בינואר 2005 הוציאה את אלבום הבכורה שלה, Slow the Rain, בהוצאה עצמית, ופרט לשיר אחד כתבה והלחינה את כל שירי האלבום.

אלבומה השני, Girls & Boys, יצא במאי 2006, גם הוא בהוצאה עצמית. מפיק מוזיקלי של סדרת הטלוויזיה האנטומיה של גריי שמע את האלבום באתר מייספייס וחלק משירי האלבום הושמעו בסדרה. בעקבות ההתפתחויות הוציאה מייקלסון את האלבום מחדש בהוצאה מסחרית ב-2007. מכירות האלבום הוערכו ב-2009 בכ-278 אלף עותקים בארצות הברית.

ב-2008 הוציאה את אלבומה השלישי, Be OK. סינגל הנושא את שם האלבום זכה לחשיפה על המסכים, בסרטים בית השפנפנות והכלה המדומה, ובסדרות הטלוויזיה 90210 ובטי.

ב-2009 הוציאה את אלבומה הרביעי, Everybody. האלבום הגיע למקום ה-18 בדירוג Billboard 200. השיר Maybe יצא כסינגל חודש לפני צאת האלבום. גם סינגל זה, בדומה לקודמו, זכה לחשיפה במדיה, בסדרות Body of Proof, In Plain Sight, The Glades. השיר Everybody הושמע בתחילת הסרט LOL.

ב-2012 הוציאה את אלבומה החמישי, Human Again. האלבום הגיע למקום החמישי בדירוג Billboard 200. לאחר צאת האלבום יצאה לראשונה לסיבוב הופעות, ובעקבות ההצלחה יצאה לעוד שלושה סיבובי הופעות ברחבי העולם.

באפריל 2014 יצא אלבומה השישי, Lights Out. האלבום מכר 37 אלף עותקים בשבוע הראשון ליציאתו, דבר שהביא אותו למקום החמישי בדירוג Billboard 200.

באוגוסט 2016 יצא אלבומה השביעי, It Doesn't Have to Make Sense.

ב-28 ביוני 2019 הוציאה את אלבומה השמיני, Stranger Songs, בהשראת סדרת הטלוויזיה דברים מוזרים.

בשנת 2024 גילמה זמרת פולק בשם פיקסי בסדרה הקומית "בנות לנצח" בשירות של נטפליקס; לאחר שעונותיה הקודמות שודרו בשירות הסטרימינג של Peacock. 

==חיים אישיים==
נישאה ב-2011 למוזיקאי גרג לסוול, בפברואר 2015 דיווחו השניים על פרידתם.

==דיסקוגרפיה==

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:זמרות-יוצרות אמריקאיות
קטגוריה:בוגרי אוניברסיטת בינגהמטון
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
הרי את מקודשת לי (שיר)

העתק כתב ידו של אברהם שטרן ממילות השיר באנדרטת לח"י
הרי את מקודשת לי מולדת, הוא שיר שחיבר אברהם שטרן, לימים מנהיג מחתרת לח"י, בשנת תרצ"ד-1934. השיר כולל דברי אהבה לארץ ישראל ומחויבות עמוקה אליה.

השיר התפרסם לראשונה כשמונה שנים לאחר מות מחברו, ב"ספר השירים של אברהם שטרן המכונה יאיר", בהוצאת "סולם", תש"י, תחת הפרק "אֵלַיִך - נַפְשִי!".

ב-2016 זכה ללחן וביצוע באלבום "לפני השינה" של ענת מלמוד.

==הרקע לכתיבת השיר==
את השיר חיבר שטרן בד' בסיוון תרצ"ד, בעת ששהה באוניברסיטת פירנצה שבאיטליה במסגרת מלגה שקיבל מטעם האוניברסיטה העברית בירושלים. התפנית מן המסלול האקדמי לפעילות מרכזית במחתרת חלה בשנת 1934, כאשר הגיע לאיטליה מפקד האצ"ל אברהם תהומי במטרה לגייס אותו לתפקיד מחתרתי מרכזי - רכישת נשק בפולין והעברתו ארצה. שטרן נענה בחיוב לתפקיד זה, נטש את האקדמיה, ואת שארית חייו הקדיש למלחמה בשלטון הבריטי בארץ ישראל.

בהקדמה ל"ספר השירים של אברהם שטרן המכונה יאיר", כתב ישראל אלדד כי עבור שטרן, איטליה סימלה הרבה יותר מאשר ארץ הקלסיות. איטליה, ארצם של ג'וזפה מציני וגריבלדי, סמלה את הריסורג'ימנטו, "בייחוד בשביל מי שאף התנ"ך אינו בשבילו בית קברות לחטוטים ארכאולוגיים ולא אולימפוס לאידיאות ערטילאיות, כי אם בשר ודם לאומי ואישי".

השיר הוא תולדה של תודעה שנכוותה באש הגנת ירושלים במאורעות תרפ"ט, תודעתו של יאיר שהשתתף בהגנה, וחווה את "חרפת ההתגוננות", ו"חרפת סמטאות העיר העתיקה בידי זרים", תודעה שהתחילה "להשחיז את נשק המחשבה המדינית העברית העצמאית", והקדימה השחזת "נשק מלחמת החרות" מן הכובש הבריטי לקראת חזון המלכות העברית.

==תכנים ואמירות==
"הרי את מקודשת לי מולדת", עוסק בקשר אדם אדמה ודם.

השיר מדמה אהבת בשר ודם של בעל לאשתו על יחסי הגומלין המורכבים הגלומים בה לאהבת בן העם היהודי למולדתו, ארץ ישראל ואדמתה.

כמוטו לשיר מופיעה שורה משיר של אלכסנדר בלוק: "הוי, רוסיה שלי! רעייתי". בהשראת מוטו זה מדמה השיר של יאיר את אהבת המשורר למולדתו לאהבת בעל לאשתו (דימוי זה, של האומה כאישה או ככלה, מופיע ביצירתם של משוררים וסופרים רבים). דימוי זה מודגש בשורות הפתיחה והסיום של השיר, , שמקורן בטקס הקידושין היהודי. שורה נוספת בשיר, , מקורה בשירו של רבי שלמה אלקבץ, "לכה דודי", הנכלל בטקס קבלת שבת.

המולדת היא שפחה,, שעם נישואיה למשורר מוחזרת לה מלכותה: , קרבה וארוס, . חוקר הספרות גדעון עפרת ציין כי "המעבר מהאומה־השפחה אל האומה־הכלה הוא עתה מעבר טקסי, הלובש אופי פולחני של קורבן מזבח או חתונת דמים".

ברית דמים קושרת בין המשורר למולדתו, , ולו במחיר חיי המשורר, הנכון להרחיק בגופו מחפשי רעתה, .

חוקר הספרות דן מירון תיאר את השורות , יחד עם שורות נוספות משירת יאיר, כ"שורות אותנטיות, מעבירות צמרמורת".

זאב איבינסקי מוצא זיקה בין שיר זה לשיר נוסף שחיבר יאיר בשנת תרצ"ד, "השבועה", ומציין: "גם השיר הזה מצטרף לשירי תרצ"ד, בהם שיר 'השבועה', והוא מבטא מצד אחד את ההזדהות הטוטאלית עם חזון השחרור ומשא הנפש, אשר ממנו נגזרת 'השבועה', ומצד שני, את המחויבות הטוטאלית להגשמתם."

==קישורים חיצוניים==

* 
*[http://www.lehi.org.il/שירת-חייו.html המשורר יאיר] - אתר העמותה להנצחת מורשת לח"י

==הערות שוליים==

קטגוריה:שירי אברהם שטרן (יאיר)
קטגוריה:שירי 1934
קטגוריה:שירים על נישואים
ג'ייקוב בראון

ג'ייקוב ג'נינגס בראון (בשם מלא באנגלית: Jacob Jennings Brown; 9 במאי 1775 – 24 בפברואר 1828) היה קצין צבא אמריקני, גיבור מלחמת 1812, אשר כיהן כגנרל המפקד של צבא ארצות הברית.

==ביוגרפיה==

בראון נולד בפנסילבניה וגדל כקויקר. בשנת 1790 סיים את לימודיו באוניברסיטת פנסילבניה. ב-1798 עקר לצפון מדינת ניו יורק, היה מחלוצי המתיישבים שם ופיתח את האזור להתיישבות נוספת. ב-1802 נישא לפמליה ויליאמס ונולדו להם תשעה ילדים. הוא נבחר לבית הנבחרים של המדינה ושימש גם כשופט במחוזו.

בשנת 1807 קיבל דרגת סרן במיליציה של ניו יורק - כוח צבאי בלתי סדיר. אפשר שמינויו זה הושג באמצעות השפעה פוליטית. הוא התקדם בדרגה וב-1812 כבר היה למייג'ור גנרל במיליציה. הוא התנגד למלחמת 1812, אך משפרצה נטל חלק בארגון ההגנה בחבל מגוריו, שהיווה אז אזור ספר של ארצות הברית. ב-29 במאי 1813 הביס כוח בפיקודו את הבריטים בקרב נמל סאקט השני. בעקבות זאת קודם בראון לדרגת בריגדיר גנרל בצבא הסדיר. ב-1814 היה למפקד הכוחות באזור ניאגרה. בהמשך הוביל את כוחותיו לשורה של ניצחונות, ביניהם כיבוש פורט אירי, קרב צ'יפאווה, קרב נתיב ליין (שבו נפצע פעמיים) והמצור על פורט אירי. ניצחונות אלו היקנו לו מעמד של גיבור לאומי, וב-1814 הוענקה לו מדליית הזהב של הקונגרס. ב-1815 היה לקצין הבכיר בצבא ארצות הברית. ב-1818 היה לחבר כבוד באגודת הסינסינטי (Society of the Cincinnati).

ב-1821 מינה נשיא ארצות הברית ג'יימס מונרו את בראון לתפקיד הגנרל המפקד של הצבא. אף על פי שסבל משבץ באותה שנה, מילא בראון את התפקיד כהלכה. הוא ארגן את מטה הצבא ושימש כיועץ לנשיא ולמזכירי המלחמה. כמו כן הקים שני בתי ספר צבאיים ללימודים גבוהים, שמהם צמחו ברבות הימים המכללות הצבאיות לפיקוד ומטה. בנוסף ייסד את שירות הגיוס הכללי (General Recruiting Service) לשם אספקת כוח אדם לצבא.

ב-24 בפברואר 1828 נפטר בראון בעודו מכהן בתפקידו. נערכה לו הלווייה מפוארת בוושינגטון והוא נקבר בבית הקברות של הקונגרס.

על שמו של בראון נקראו יישובים ומחוזות בשבע ממדינות ארצות הברית.

בנו הרביעי של בראון, נתן ויליאם בראון, לחם במלחמת האזרחים האמריקנית והגיע לדרגת בריגדיר גנרל.

==קישורים חיצוניים==

* [http://www.history.army.mil/books/CG&CSA/Brown-JJ.htm ביוגרפיה של בראון], באתר ההיסטוריה של צבא ארצות הברית
* ביוגרפיה של בראון מתוך אנציקלופדיה בריטניקה, באתר ויקיטקסט
* 
* 

קטגוריה:הגנרלים המפקדים של צבא ארצות הברית
קטגוריה:אנשי הכוחות המזוינים של ארצות הברית במלחמת 1812
קטגוריה:מקבלי מדליית הזהב של הקונגרס
קטגוריה:קווייקרים
קטגוריה:ניו יורק: אישים
קטגוריה:אישים הקבורים בבית הקברות של הקונגרס
קטגוריה:בוגרי אוניברסיטת פנסילבניה
קטגוריה:אמריקאים שנולדו ב-1775
קטגוריה:אמריקאים שנפטרו ב-1828
עירית שילה

עירית שילה (נולדה ב-8 בינואר 1945) היא שחקנית ומדבבת ישראלית.

==קורות חייה==
שילה נולדה וגדלה בקיבוץ גבעת חיים. היא בוגרת בית הספר הגבוה לאמנויות הבמה בית צבי. במהלך השנים היא דיבבה ושיחקה במספר סרטים וסדרות טלוויזיה ישראליות. בשנת 1969 שיחקה בסרט הקולנוע "להט במים", לצדם של זאב רווח, יעקב בנאי ועוד. בין השנים 1982- 2004 גילמה את דמותה של אוזה, בתוכנית הילדים "פרפר נחמד", ששודרה בטלוויזיה החינוכית הישראלית. בשנת 1984 דיבבה בסדרת האנימציה "בארץ הקטקטים". בשנת 1986 דיבבה בסדרת האנימציה "נילס הולגרסון", את דמותם של "דפי" ו"אוגי". באותה שנה דיבבה בסדרת האנימציה "גברת פלפלת".

בין השנים 1988- 1989 דיבבה בסדרת האנימציה "הקוסם מארץ עוץ", בה דיבבה את דמותה של "המכשפה המרשעת מן המערב". במהלך השנים 1989 עד 1990 תרמה את קולה לתוכנית הילדים "דודו מספר לגולו", בה היא גילמה את הבובה "גולו", לצדו של דודו טופז. בתחילת שנות ה-90 תרמה את קולה בסדרת האנימציה "היי בינבה". במהלך השנים 1990- 1993 גילמה את הבובה "שלומפי" בתוכנית "לילה טוב שלומפי". 

בשנת 1991 תרמה את קולה לסרט האנימציה "אגדות ברווזים הסרט: אוצר המנורה האבודה". באותה שנה דיבבה את דמותו של "פשוש", בסדרת האנימציה "פשוש". בשנים 1998- 1999 שיחקה את דמותה של דפי בתוכנית הילדים "רחוב סומסום". 

בשנת 2004 שיחקה בסרט הקולנוע "אהבה קולומביאנית", בבימויו של שי כנות על פי תסריט של רשף לוי. בשנת 2006 שיחקה בסרטו של דני סירקין "למראית עין", לצדם של הדס ירון, אסי דיין, מיכאל אלוני ועוד.

== חיים אישיים ==
שילה הייתה נשואה לשחקן ששי סעד ולהם בת אחת משותפת, לשילה בן נוסף מאמנון אבנטוב.

==קישורים חיצוניים==

קטגוריה:בוגרות בית צבי
קטגוריה:בוגרי בית צבי
קטגוריה:מדבבות ישראליות
קטגוריה:מדבבים ישראלים
קטגוריה:בובנאים ישראלים
קטגוריה:בובנאיות ישראליות
קטגוריה:שחקניות קולנוע וטלוויזיה ישראליות
קטגוריה:פרפר נחמד: בובנאיות
קטגוריה:גבעת חיים: אישים
קטגוריה:ישראליות שנולדו ב-1945
קטגוריה:ישראלים שנולדו ב-1945
אמפוטריות

בכימיה, אמפוטריות היא תכונה של חומרים, מולקולות או יונים המגיבים הן כחומצה והן כבסיס.

מקור השם ביוונית ומשמעותו "גם". מתכות רבות (אבץ, בדיל, עופרת, אלומיניום) יוצרות תחמוצות והידרוקסידים אמפוטריים. האמפוטריות תלויה במספר החמצון של התחמוצת.

== תחמוצות והידרוקסידים אמפוטריים ==
תחמוצת האבץ מגיבה הן עם חומצות והן עם בסיסים.
* בחומצה : <chem>ZnO + \overset{acid}{H2SO4} -> ZnSO4 + H2O</chem>
* בבסיס : <chem>ZnO + \overset{base}{2 NaOH} + H2O -> Na2[Zn(OH)4]</chem>
תגובתיות זו יכולה לשמש להפרדת קטיונים שונים, לדוגמה הפרדת יון אבץ המומס בבסיס מיון המנגן שאינו מומס בבסיס.

תחמוצת אלומיניום מגיבה הן עם חומצות והן עם בסיסים:

* בחומצה: <chem>Al2O3 + \overset{acid}{6 HCl} -> 2 AlCl3 + 3 H2O</chem>
* בבסיס: <chem>Al2O3 + \overset{base}{2 NaOH} + 3 H2O -> 2 Na[Al(OH)4]</chem>

אלומיניום הידרוקסיד גם הוא אמפוטרי:
* מגיב כבסיס בנטרול חומצה : <chem>Al(OH)3 + \overset{acid}{3 HCl} -> AlCl3 + 3 H2O</chem>
* מגיב כחומצה בנטרול בסיס : <chem>Al(OH)3 + \overset{base}{NaOH} -> Na[Al(OH)4]</chem>
כמה יסודות אחרים היוצרים תחמוצות אמפוטריות הם עופרת, ונדיום, גליום, אינדיום, סקנדיום, טיטניום, זירקוניום, כרום, ברזל, קובלט, נחושת, כסף, זהב, גרמניום, אנטימון, ביסמוט, בריליום וטלוריום .

== ראו גם ==
* נקודה איזואלקטרית

==קישורים חיצוניים==
* 

== הערות שוליים ==

קטגוריה:תכונות כימיות
קטגוריה:כימיה כללית